Държавен вестник, бр. 67, 2016 г., стр. 27

БРОЙ  67	
Д Ъ Р Ж А В Е Н  В Е С Т Н И К 	
СТР.  27  
МИНИСТЕРСТВО 
НА КУЛТУРАТА
НАРЕДБА № 1
от 12 август 2016 г.
за приемане и преместване на деца и ученици 
в училищата по култура
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят усло­
вията и редът за приемане и преместване на 
деца и ученици за предучилищно и училищно 
образование в училищата по култура към 
Министерството на културата – Национал­
ния учебен комплекс по култура с Лицей 
за изучаване на италиански език и култура 
с участието на Република Италия (НУКК) 
и Националната гимназия за древни езици 
и култури „Константин-Кирил Философ“ 
(НГДЕК).
Чл. 2. Приемането на ученици в учили­
щата по култура се извършва чрез изпит за 
проверка на способностите по държавния 
план-прием за съответния вид специализи­
рана подготовка, класове и профили, който 
се утвърждава за всяка учебна година и за 
всяко училище със заповед на министъра 
на културата.
Чл. 3. (1) При условията и по реда на тази 
наредба се приемат, преместват и обучават 
ученици в задължително училищно образо­
вание, без да заплащат обучението си, както 
и ученици след задължителната училищна 
възраст, които са: 	
1. български граждани;
2. граждани на друга държава членка;
3. гражданите на трети държави:
а) с разрешено постоянно пребиваване 
в страната; 
б) получили право на дългосрочно или 
продължително пребиваване в страната, 
както и за членовете на техните семейства;
в) приети по актове на Министерския 
съвет;
г) приети по международен договор, в 
който този въпрос е уреден; 
д) за които това е предвидено в специа­
лен закон;
е) търсещи или получили международна 
закрила. 
(2) На малолетните и непълнолетните 
чужденци, търсещи или получили междуна­
родна закрила по реда на Закона за убежи­
щето и бежанците, се осигурява безплатно 
образование и обучение в училищата по 
изкуствата при условията и по реда за бъл­
гарските граждани.
(3) Извън случаите по ал. 1 граждани на 
трети държави, навършили задължителната 
училищна възраст, се приемат в училищата 
по изкуствата след полагане на изпит/и за 
проверка на способностите на места над 
утвърдения държавен план-прием, като за 
обучението си заплащат такси в размер, 
определен с тарифа, одобрена от Министер­
ския съвет.
(4) Ученици със специални образователни 
потребности и/или с хронични заболявания 
се приемат чрез изпити при условията и по 
реда на тази наредба.
Чл. 4. (1) В Националния учебен комплекс 
по култура с Лицей за изучаване на италиан­
ски език и култура с участието на Република 
Италия се приемат деца и ученици:
1. за предучилищна подготовка в детска 
градина;
2. за специализирана подготовка с прием 
от І клас;
3. за придобиване на средно образование 
с прием от VІІІ клас.
(2) Кандидатите за VІІІ клас могат да 
кандидатстват за два профила – хуманитарни 
науки и природни науки.
Чл. 5. В Националната гимназия за древни 
езици и култури „Константин-Кирил Фило­
соф“ се приемат ученици:
1. за специализирана подготовка с прием 
от V клас;
2. за придобиване на средно образование 
с прием от VІІІ клас в един от следните 
профили: чужди езици, хуманитарни науки 
или обществени науки.
Чл. 6. (1) Ученици, успешно завършили І, 
ІІ, ІІІ, ІV, V или VІ клас в неспециализирано 
училище, спортно училище или училище 
по изкуства, могат да се преместват и за­
писват в НУКК от началото на следващата 
учебна година при наличие на свободни или 
освободени места и при условия и ред, опре­
делени от директора на учебния комплекс.
(2) Ученици, успешно завършили V или 
VІ клас в неспециализирано училище, спорт­
но училище или училище по изкуства, могат 
да се преместват и записват в НГДЕК от 
началото на следващата учебна година при 
наличие на свободни или освободени места и 
при условия и ред, определени от директора 
на гимназията.
(3) Ученици, които са завършили VІІІ, ІХ 
или Х клас в неспециализирано училище, 
спортно училище или училище по изкуствата, 
могат да се преместват и записват в учили­
ще по културата от началото на следващата 
учебна година при условия и ред, определени 
от директора на училището и след полагане 
на приравнителни изпити по учебни пред­
мети, когато училищните учебни планове 
на приемащото училище и училището, от 
което ученикът се премества, са разработени 
въз основа на различни рамкови или типови 
учебни планове.